ਵਿਜੇ ਸੇਤੂਪਤੀ
Articles with hCards
ਵਿਜੇ ਗੁਰੂਨਾਥ ਸੇਤੂਪਤੀ (ਜਨਮ 16 ਜਨਵਰੀ 1978), ਪੇਸ਼ੇਵਰ ਤੌਰ 'ਤੇ ਵਿਜੇ ਸੇਤੂਪਤੀ ਵਜੋਂ ਜਾਣਿਆ ਜਾਂਦਾ ਹੈ, ਇੱਕ ਭਾਰਤੀ ਅਦਾਕਾਰ ਅਤੇ ਫਿਲਮ ਨਿਰਮਾਤਾ ਹੈ ਜੋ ਮੁੱਖ ਤੌਰ 'ਤੇ ਤਮਿਲ ਫਿਲਮਾਂ ਵਿੱਚ ਕੰਮ ਕਰਦਾ ਹੈ। ਉਸਨੂੰ ਇੱਕ ਰਾਸ਼ਟਰੀ ਫਿਲਮ ਅਵਾਰਡ, ਦੋ ਫਿਲਮਫੇਅਰ ਅਵਾਰਡ ਦੱਖਣ ਅਤੇ ਦੋ ਤਾਮਿਲਨਾਡੂ ਰਾਜ ਫਿਲਮ ਅਵਾਰਡਾਂ ਸਮੇਤ ਕਈ ਸਨਮਾਨ ਮਿਲੇ ਹਨ।

ਦੁਬਈ ਵਿੱਚ ਇੱਕ ਐਨਆਰਆਈ ਅਕਾਊਂਟੈਂਟ ਵਜੋਂ ਕੰਮ ਕਰਨ ਤੋਂ ਬਾਅਦ, ਸੇਤੂਪਤੀ ਨੇ ਇੱਕ ਬੈਕਗ੍ਰਾਊਂਡ ਐਕਟਰ ਦੇ ਤੌਰ 'ਤੇ ਕੰਮ ਕਰਦੇ ਹੋਏ ਆਪਣਾ ਫਿਲਮੀ ਕੈਰੀਅਰ ਸ਼ੁਰੂ ਕੀਤਾ ਅਤੇ ਸੀਨੂ ਰਾਮਾਸਾਮੀ ਦੀ ਥੇਨਮੇਰਕੁ ਪਰੂਵਕਾਤਰੂ (2010) ਵਿੱਚ ਆਪਣੀ ਪਹਿਲੀ ਮੁੱਖ ਭੂਮਿਕਾ ਵਿੱਚ ਕੰਮ ਕਰਨ ਤੋਂ ਪਹਿਲਾਂ ਛੋਟੀਆਂ ਸਹਾਇਕ ਭੂਮਿਕਾਵਾਂ ਨਿਭਾਈਆਂ। ਸੁੰਦਰਪਾਂਡਿਅਨ (2012), ਪੀਜ਼ਾ (2012) ਅਤੇ ਨਾਡੁਵੁਲਾ ਕੋਨਜਮ ਪੱਕਾਥਾ ਕਾਨੋਮ (2012) ਉਸਦੀਆਂ ਭੂਮਿਕਾਵਾਂ ਕਰੇਕ ਉਸਨੂੰ ਵੱਡੀ ਸਫਲਤਾਵਾਂ ਅਤੇ ਪ੍ਰਸਿੱਧੀ ਮਿਲੀ।

ਵਿਜੇ ਤਮਿਲ ਫਿਲਮਾਂ ਜਿਵੇਂ ਕਿ ਸੂਧੂ ਕਵੁਮ (2013), ਇਧਰਕੁਥਨੇ ਅਸਾਈਪੱਟਾਈ ਬਾਲਕੁਮਾਰਾ (2013), ਪੰਨਈਅਰਮ ਪਦਮਿਨਿਅਮ (2014), ਕਦਲੁਮ ਕਦੰਦੁ ਪੋਗਮ (2016), ਇਰੈਵੀ (2016), ਵਿਕਰਮ ਵੇਧਾ(2016), 96 (2018), ਚੇਕਾ ਚਿਵੰਤਾ ਵਾਨਮ (2018), ਪੇਟਾ (2019), ਸੁਪਰ ਡੀਲਕਸ (2019) ਵਿੱਚ ਆਪਣੇ ਕੰਮ ਕਰਕੇ ਇੱਕ ਅਭਿਨੇਤਾ ਵਜੋਂ ਸਥਾਪਿਤ ਹੋਇਆ।

ਮੁੱਢਲਾ ਜੀਵਨ 
ਵਿਜੇ ਸੇਤੂਪਤੀ ਦਾ ਜਨਮ 16 ਜਨਵਰੀ 1978 ਨੂੰ ਹੋਇਆ ਸੀ,।  ਉਸਦਾ ਪਾਲਣ ਪੋਸ਼ਣ ਰਾਜਪਾਲਯਾਮ ਵਿੱਚ ਹੋਇਆ ਸੀ ਅਤੇ ਜਦੋਂ ਤੱਕ ਉਹ ਛੇਵੀਂ ਜਮਾਤ ਵਿੱਚ ਸੀ ਤਾਂ ਚੇਨਈ ਨਹੀਂ ਚਲਾ ਗਿਆ। ਉਹ ਉੱਤਰੀ ਚੇਨਈ ਵਿੱਚ ਸਥਿਤ ਐਨਨੌਰ ਵਿੱਚ ਰਹਿੰਦਾ ਸੀ। ਉਸਨੇ ਕੋਡਮਬੱਕਮ ਵਿੱਚ ਲਿਟਲ ਏਂਜਲਸ ਮੈਟ ਐਚ.ਆਰ. ਸੈਕੰ. ਸਕੂਲ ਅਤੇ ਐਮਜੀਆਰ ਹਾਇਰ ਸੈਕੰਡਰੀ ਸਕੂਲ ਵਿੱਚ ਪੜ੍ਹਾਈ ਕੀਤੀ। ਵਿਜੇ ਅਨੁਸਾਰ, ਉਹ "ਸਕੂਲ ਤੋਂ ਹੀ ਔਸਤ ਤੋਂ ਹੇਠਲੇ ਦਰਜੇ ਦਾ ਵਿਦਿਆਰਥੀ" ਸੀ ਅਤੇ ਨਾ ਤਾਂ ਖੇਡਾਂ ਅਤੇ ਨਾ ਹੀ ਪਾਠਕ੍ਰਮ ਤੋਂ ਬਾਹਰ ਦੀਆਂ ਗਤੀਵਿਧੀਆਂ ਵਿੱਚ ਦਿਲਚਸਪੀ ਰੱਖਦਾ ਸੀ। 16 ਸਾਲ ਦੀ ਉਮਰ ਵਿੱਚ, ਉਸਨੇ ਨਾਮਵਰ (1994) ਵਿੱਚ ਇੱਕ ਭੂਮਿਕਾ ਲਈ ਆਡੀਸ਼ਨ ਦਿੱਤਾ, ਪਰ ਛੋਟੇ ਕੱਦ  ਕਾਰਨ ਉਸਨੂੰ ਮਨ੍ਹਾ ਕਰ ਦਿੱਤਾ ਗਿਆ।

ਵਿਜੇ ਨੇ ਪੈਸੇ ਕਮਾਉਣ ਲਈ ਰਿਟੇਲ ਸਟੋਰ ਵਿੱਚ ਸੇਲਜ਼ਮੈਨ, ਇੱਕ ਫਾਸਟ ਫੂਡ ਜੁਆਇੰਟ ਵਿੱਚ ਕੈਸ਼ੀਅਰ ਅਤੇ ਇੱਕ ਫੋਨ ਬੂਥ ਆਪਰੇਟਰ ਵਰਗੀਆਂ ਕਈ ਨੌਕਰੀਆਂ ਕੀਤੀਆਂ। ਉਸਨੇ ਥੋਰੈਪਕਮ ਵਿੱਚ ਧਨਰਾਜ ਬੈਦ ਜੈਨ ਕਾਲਜ (ਮਦਰਾਸ ਯੂਨੀਵਰਸਿਟੀ ਦਾ ਇੱਕ ਐਫੀਲੀਏਟ) ਤੋਂ ਬੈਚਲਰ ਆਫ਼ ਕਾਮਰਸ ਦੀ ਡਿਗਰੀ ਨਾਲ ਗ੍ਰੈਜੂਏਸ਼ਨ ਕੀਤੀ। ਕਾਲਜ ਦੀ ਪੜ੍ਹਾਈ ਖ਼ਤਮ ਕਰਨ ਤੋਂ ਇੱਕ ਹਫ਼ਤੇ ਬਾਅਦ, ਉਹ ਇੱਕ ਥੋਕ ਸੀਮਿੰਟ ਕਾਰੋਬਾਰ ਵਿੱਚ ਖਾਤਾ ਸਹਾਇਕ ਵਜੋਂ ਸ਼ਾਮਲ ਹੋ ਗਿਆ। ਆਪਣੇ ਤਿੰਨ ਭੈਣਾਂ-ਭਰਾਵਾਂ ਦੀ ਦੇਖਭਾਲ ਕਰਨ ਲਈ ਉਹ ਇੱਕ ਅਕਾਊਂਟੈਂਟ ਵਜੋਂ ਦੁਬਈ, ਸੰਯੁਕਤ ਅਰਬ ਅਮੀਰਾਤ ਚਲਿਆ ਗਿਆ ਉੱਥੇ ਭਾਰਤ ਵਿੱਚ ਕਮਾਈ ਨਾਲੋਂ ਚਾਰ ਗੁਣਾ ਵੱਧ ਪੈਸੇ ਮਿਲਦੇ ਸਨ। ਦੁਬਈ ਵਿੱਚ, ਉਹ ਆਪਣੀ  ਪਤਨੀ ਜੈਸੀ ਨੂੰ ਔਨਲਾਈਨ ਮਿਲਿਆ। ਦੋਵਾਂ ਨੇ 2003 ਵਿੱਚ ਵਿਆਹ ਕਰ ਲਿਆ।

ਆਪਣੀ ਨੌਕਰੀ ਤੋਂ ਨਾਖੁਸ਼ ਹੋ ਕੇ ਉਹ 2003 ਵਿੱਚ ਭਾਰਤ ਵਾਪਸ ਆ ਗਿਆ। ਆਪਣੇ ਦੋਸਤਾਂ ਦੇ ਨਾਲ ਮਿਲਕੇ ਸਾਜੋ-ਸਜਾਵਟ ਦਾ ਕਾਰੋਬਾਰ ਸ਼ੁਰੂ ਕੀਤਾ ਅਤੇ ਫਿਰ ਉਹ ਇੱਕ ਮਾਰਕੀਟਿੰਗ ਕੰਪਨੀ ਵਿੱਚ ਸ਼ਾਮਲ ਹੋ ਗਿਆ ਜੋ ਕਿ ਰੈਡੀਮੇਡ ਰਸੋਈਆਂ ਦਾ ਕਾਰੋਬਾਰ ਕਰਦੀ ਸੀ ਜਿਸ ਬਾਰੇ ਉਸਨੇ ਕੂਤੂਪੱਟਰਾਈ ਪੋਸਟਰ ਦੇਖਿਆ।ਉਸਨੇ ਦੱਸਿਆ ਕਿ ਨਿਰਦੇਸ਼ਕ ਬਾਲੂ ਮਹਿੰਦਰਾ ਨੇ ਉਸਨੂੰ ਕਿਹਾ ਕਿ ਉਸਦਾ "ਚਿਹਰਾ ਬਹੁਤ ਹੀ ਫੋਟੋਜਨਿਕ" ਸੀ, ਅਤੇ ਉਸਨੇ ਉਸਨੂੰ ਇੱਕ ਅਦਾਕਾਰੀ ਕਰੀਅਰ ਬਣਾਉਣ ਲਈ ਪ੍ਰੇਰਿਤ ਕੀਤਾ; ਹਾਲਾਂਕਿ ਉਸਨੇ ਕਦੇ ਵੀ ਵਿਜੇ ਨੂੰ ਆਪਣੀਆਂ ਫਿਲਮਾਂ ਵਿੱਚ ਕਾਸਟ ਨਹੀਂ ਕੀਤਾ।

ਸਮਾਜਕ ਕਾਰਜ 
2014 ਵਿੱਚ, ਚੇਨਈ ਮੇਓਪੈਥੀ ਇੰਸਟੀਚਿਊਟ ਆਫ਼ ਮਸਕੂਲਰ ਡਾਇਸਟ੍ਰੋਫੀ ਐਂਡ ਰਿਸਰਚ ਸੈਂਟਰ ਨੇ 3 ਅਗਸਤ ਨੂੰ ਮਰੀਨਾ ਬੀਚ 'ਤੇ ਮਾਸਕੂਲਰ ਡਾਇਸਟ੍ਰੋਫੀ ਬਾਰੇ ਜਾਗਰੂਕਤਾ ਪੈਦਾ ਕਰਨ ਲਈ ਇੱਕ ਰੈਲੀ ਦਾ ਆਯੋਜਨ ਕੀਤਾ। ਵਿਜੇ ਨੇ ਅਦਾਕਾਰਾ ਗਾਇਥਰੀ ਅਤੇ ਵਰਾਲਕਸ਼ਮੀ ਸਾਰਥਕੁਮਾਰ ਦੇ ਨਾਲ ਰੈਲੀ ਵਿੱਚ ਹਿੱਸਾ ਲਿਆ।  ਵਿਜੇ ਨੇ 15 ਜੂਨ 2021 ਨੂੰ ਤਾਮਿਲਨਾਡੂ ਦੇ ਮੁੱਖ ਮੰਤਰੀ ਐਮ ਕੇ ਸਟਾਲਿਨ ਨਾਲ ਮੁਲਾਕਾਤ ਕੀਤੀ ਅਤੇ ਕੋਰੋਨਾ ਰਾਹਤ ਫੰਡ ਵਿੱਚ 25 ਲੱਖ ਰੁਪਏ ਦਾਨ ਕੀਤੇ।

ਨਿੱਜੀ ਜੀਵਨ 
ਵਿਜੇ ਸੇਤੂਪਤੀ ਦੇ ਤਿੰਨ ਭੈਣ-ਭਰਾ ਹਨ, ਇਕ ਵੱਡਾ ਭਰਾ, ਇਕ ਛੋਟਾ ਭਰਾ ਅਤੇ ਇਕ ਛੋਟੀ ਭੈਣ। ਉਹ 2003 ਵਿੱਚ ਦੁਬਈ ਤੋਂ ਆਪਣੀ ਪ੍ਰੇਮਿਕਾ ਜੈਸੀ ਨਾਲ ਵਿਆਹ ਕਰਨ ਲਈ ਵਾਪਸ ਆਇਆ, ਜਿਸ ਨੂੰ ਉਹ ਆਨਲਾਈਨ ਮਿਲਿਆ ਸੀ। ਉਨ੍ਹਾਂ ਦੇ ਦੋ ਬੱਚੇ ਹਨ, ਇਕ ਬੇਟਾ ਸੂਰਿਆ ਅਤੇ ਇਕ ਬੇਟੀ ਸ਼੍ਰੀਜਾ। ਉਸਨੇ ਆਪਣੇ ਸਕੂਲ ਦੇ ਦੋਸਤ ਦੀ ਯਾਦ ਵਿੱਚ ਆਪਣੇ ਪੁੱਤਰ ਦਾ ਨਾਮ ਸੂਰਿਆ ਰੱਖਿਆ। ਸੂਰਿਆ ਨੇ ਨਾਨੂਮ ਰਾਉਡੀ ਧਾਨ (2015) ਵਿੱਚ ਵਿਜੇ ਦੇ ਬਚਪਨ ਵੀ ਭੂਮਿਕਾ ਨਿਭਾਉਂਦੇ ਹੋਏ ਆਪਣੀ ਅਦਾਕਾਰੀ ਦੀ ਸ਼ੁਰੂਆਤ ਕੀਤੀ। ਸੂਰਿਆ ਆਪਣੇ ਪਿਤਾ ਨਾਲ ਸਿੰਧੂਬਾਦ (2019) ਵਿੱਚ ਫਿਰ ਨਜ਼ਰ ਆਇਆ।

ਹਵਾਲੇ 

ਤੇਲਗੂ ਸਿਨੇਮਾ ਵਿਚ ਮਰਦ ਅਦਾਕਾਰ
ਭਾਰਤੀ ਨਾਸਤਿਕ
ਜਨਮ 1978
ਜ਼ਿੰਦਾ ਲੋਕ